# สวพ.ส 008\_2(1)

กรณีโครงการวิจัย**ไม่มีผู้ร่วมโครงการ (นักวิจัย 1 ท่าน)  
หมายเหตุ ฉบับจริงให้นำส่วนนี้ออก**

**สัญญารับทุนอุดหนุนการวิจัย**

**มหาวิทยาลัยสุโขทัยธรรมาธิราช**

**ประเภท รายงานเพื่อขอตำแหน่งทางวิชาการ**

ส่วนที่แก้ไขให้กองกฎหมายช่วยพิจารณาคือตัวพิมพ์สีแดง

ในส่วน comment [บาณา] [อมรา] ขึ้นกับเครื่องที่ทำ wfh หรือเครื่องที่มหาวิทยาลัย] ข้างล่างนี้ เป็น

1) หมายเหตุ

2) ประเด็นหารือกองกฎหมาย

สัญญาเลขที่ **(ชื่อย่อสาขาวิชา / หน่วยงาน)** ............/ 25 .

วันที่ เดือน พ.ศ. 25 .

สัญญานี้ทำขึ้น ณ มหาวิทยาลัยสุโขทัยธรรมาธิราช ตั้งอยู่เลขที่ 9/9 หมู่ 9 ตำบลบางพูด อำเภอ  
ปากเกร็ด จังหวัดนนทบุรี ระหว่างมหาวิทยาลัยสุโขทัยธรรมาธิราช โดย **(ระบุชื่อรองอธิการบดีทีกำกับดูแล** ตำแหน่ง **(ระบุตำแหน่งบริหาร)** ซึ่งต่อไปในสัญญานี้เรียกว่า “**มหาวิทยาลัย**” ฝ่ายหนึ่ง กับผู้ดำเนินการวิจัย   
โดย **(ระบุชื่อหัวหน้าโครงการวิจัย)** ตำแหน่ง  **(ระบุตำแหน่งทางวิชาการ)** สังกัด **(ระบุสังกัดของหัวหน้าโครงการวิจัย)** มหาวิทยาลัยสุโขทัยธรรมาธิราช ซึ่งต่อไปในสัญญานี้เรียกว่า “**หัวหน้าโครงการวิจัย**” อีกฝ่ายหนึ่ง

โดยที่หัวหน้าโครงการวิจัยเป็นผู้ได้รับการพิจารณาอนุมัติจากมหาวิทยาลัยสุโขทัยธรรมาธิราช เพื่อใช้ทำกิจกรรมวิจัย ทุนวิจัยสร้างองค์ความรู้ (15,000 บาท) โดยมี…**(ระบุสังกัดของหัวหน้าโครงการวิจัย)**  ซึ่งต่อไปในสัญญานี้เรียกว่า “หน่วยงาน” เป็นหน่วยงานดำเนินการ

คู่สัญญาทั้งสองฝ่ายจึงได้ตกลงกันดังต่อไปนี้

**ข้อ 1** ให้หัวหน้าโครงการวิจัยดำเนินการวิจัยที่ได้รับการจัดสรรทุนวิจัยสร้างองค์ความรู้ (15,000 บาท) ประจำปี ...................... เพื่อการวิจัยในหัวข้อต่อไปนี้

ชื่อโครงการ (ภาษาไทย) .

ชื่อโครงการ (ภาษาอังกฤษ) ....เป็นเงินจำนวน บาท ( ) เพื่อดำเนินการวิจัยทุนวิจัยสร้างองค์ความรู้ (15,000 บาท) ประเภท **รายงานการวิจัยเพื่อขอตำแหน่งทางวิชาการ** ของหัวหน้าโครงการวิจัยที่ได้รับอนุมัติจากมหาวิทยาลัยสุโขทัยธรรมาธิราขแล้ว ดังปรากฏใน **ผนวก** แนบท้ายสัญญา   
ซึ่งต่อไปในสัญญานี้เรียกว่า **“โครงการ”**

หัวหน้าโครงการวิจัยจะต้องทำโครงการวิจัยสร้างองค์ความรู้ (15,000 บาท) ประเภท **รายงานเพื่อขอตำแหน่งทางวิชาการ** ตามสัญญานี้ ให้เสร็จสมบูรณ์ภายในเวลา ระบุตัวเลข (ระบุตัวหนังสือ) ตามระยะเวลา  
ที่กำหนดในข้อเสนอโครงการวิจัย เดือน / ปี นับตั้งแต่วันที่ เดือน พ.ศ. ถึง  
วันที่ เดือน พ.ศ. .

**ข้อ 2** การเบิกเงินอุดหนุนการทำโครงการวิจัยสร้างองค์ความรู้ (15,000 บาท) ประเภท **รายงานเพื่อขอตำแหน่งทางวิชาการ** ตามสัญญานี้ มหาวิทยาลัยจะจ่ายเงินให้แก่หัวหน้าโครงการวิจัยเป็นงวดเดียว ร้อยละ 100 (ร้อย) โดยหัวหน้าโครงการวิจัยมีสิทธิเบิกเงินอุดหนุนงวดเดียว ร้อยละ 100 (ร้อย) เมื่อส่งรายงานความก้าวหน้า พร้อมส่งรายงานการวิจัย และบทความวิจัยที่มีหนังสือรับการตีพิมพ์ต่อหน่วยงาน และต้องได้รับอนุมัติจากคณะกรรมการกลั่นกรองงานวิจัยประจำหน่วยงาน ทั้งนี้ โครงการวิจัยที่จัดซื้อครุภัณฑ์ หัวหน้าโครงการวิจัยจะต้องส่งมอบครุภัณฑ์ตามระเบียบเกี่ยวกับการพัสดุภายใน 1 เดือนหลังจากเบิกเงินอุดหนุนการวิจัยแล้ว

ข้อ 3 เอกสารแนบท้ายสัญญาดังต่อไปนี้ให้ถือเป็นส่วนหนึ่งของสัญญานี้

3.1 ผนวก 1 แบบเสนอโครงการวิจัยเพื่อขอรับทุนวิจัยสร้างองค์ความรู้ (15,000 บาท) ประจำปี ประเภท **รายงานการวิจัยเพื่อขอตำแหน่งทางวิชาการ** (สวพ. ส 002/2)เรื่อง . .จำนวน ระบุตัวเลข (ระบุตัวหนังสือ) หน้า

3.2 ผนวก 2 ระเบียบมหาวิทยาลัยสุโขทัยธรรมาธิราช ว่าด้วย ค่าใช้จ่ายในการดำเนินการวิจัยสร้างองค์ความรู้ พ.ศ. 2565 จำนวน 3 (สาม) หน้า

3.3 ผนวก 3 ประกาศมหาวิทยาลัยสุโขทัยธรรมาธิราช เรื่อง หลักเกณฑ์ วิธีการขอรับทุนอุดหนุนการวิจัย และการดำเนินการวิจัยสร้างองค์ความรู้ พ.ศ. 2567 จำนวน 13 (สิบสาม) หน้า

ความใดในเอกสารแนบท้ายสัญญาที่ขัดแย้งกับข้อความในสัญญานี้ ให้ใช้ข้อความในสัญญานี้บังคับและในกรณีที่เอกสารแนบท้ายสัญญาขัดแย้งกันเอง หรือมิได้กล่าวไว้ หัวหน้าโครงการวิจัยจะต้องปฏิบัติตามคำวินิจฉัยของมหาวิทยาลัย โดยหัวหน้าโครงการวิจัยไม่มีสิทธิเรียกร้องค่าเสียหายหรือค่าใช้จ่ายใดๆ จากมหาวิทยาลัย

ข้อ 4 หัวหน้าโครงการวิจัยจะต้องเริ่มดำเนินการตามโครงการทันทีนับแต่วันลงนามสัญญานี้

ข้อ 5 หัวหน้าโครงการวิจัยจะต้องดำเนินโครงการให้ได้ผลสัมฤทธิ์เป็นไปตามแบบเสนอโครงการวิจัยเพื่อขอรับทุนวิจัยสร้างองค์ความรู้ (15,000 บาท) ประจำปี ............. ประเภท **รายงานการวิจัยเพื่อขอตำแหน่ง  
ทางวิชาการ** (สวพ. ส 002/2) เรื่อง .  
 ตามเอกสารแนบท้ายสัญญานี้ซึ่งเป็นส่วนหนึ่งของสัญญาอย่างเคร่งครัด

ข้อ 6 หัวหน้าโครงการวิจัยได้ทราบ และเข้าใจกฎ ข้อบังคับ ระเบียบ ประกาศ คำสั่ง แนวปฏิบัติ คู่มือหรือมติใดๆ ของมหาวิทยาลัยอันเกี่ยวข้องกับการดำเนินการโครงการนี้ ซึ่งมีผลใช้บังคับในปัจจุบันและที่ออกใช้บังคับต่อไปในภายหน้า และจะปฏิบัติตามกฎ ข้อบังคับ ระเบียบ ประกาศ คำสั่ง แนวปฏิบัติ คู่มือหรือมติใดๆ ของมหาวิทยาลัย ซึ่งเกี่ยวข้องกับการดำเนินการโครงการนี้ ทั้งที่มีผลใช้บังคับในปัจจุบันและที่ออกใช้บังคับต่อไปในภายหน้าโดยเคร่งครัด

ข้อ 7 หัวหน้าโครงการวิจัยจะต้องใช้เงินทุนอุดหนุนซึ่งได้รับจากมหาวิทยาลัยตามข้อ 2 เพื่อดำเนินการตามวัตถุประสงค์ของโครงการในสัญญานี้เท่านั้น

ในกรณีที่การดำเนินการของหัวหน้าโครงการวิจัยไม่เป็นตามวัตถุประสงค์ของแบบเสนอโครงการวิจัย ตามข้อ 3.1 คณะกรรมการกลั่นกรองงานวิจัยประจำหน่วยงานจะเป็นผู้วินิจฉัยชี้ขาด ทั้งนี้ หากผลการพิจารณาวินิจฉัยชี้ขาดของคณะกรรมการกลั่นกรองงานวิจัยประจำหน่วยงาน เป็นประการใด หัวหน้าโครงการวิจัยจะต้องปฏิบัติตามให้เป็นไปตามคำวินิจฉัยดังกล่าว

ข้อ 8 ในกรณีที่หัวหน้าโครงการวิจัยไม่สามารถดำเนินโครงการให้เป็นไปตามสัญญา โดยไม่มีเหตุผลอันสมควร หรือมีเหตุผลอันควรเชื่อว่าการวิจัยมิอาจดำเนินการต่อไปให้เสร็จสิ้นภายในระยะเวลาที่กำหนดได้ มหาวิทยาลัยมีสิทธิ์บอกเลิกสัญญาและยุติโครงการวิจัยได้

ข้อ 9 ในกรณีที่มีเหตุผลความจำเป็นอย่างยิ่ง แม้หัวหน้าโครงการวิจัยจะมิได้กระทำผิดสัญญาที่ให้ไว้ มหาวิทยาลัยสงวนสิทธิ์ที่จะยกเลิกการให้ทุนแก่หัวหน้าโครงการวิจัยทั้งหมดหรือบางส่วนตามความเหมาะสม ทั้งนี้ไม่กระทบกระเทือนถึงสิทธิใดๆ ที่หัวหน้าโครงการวิจัยได้รับไปแล้วก่อนเวลาที่มหาวิทยาลัยจะยกเลิกการให้ทุน

ข้อ 10 บรรดาการจัดซื้อจัดจ้างของโครงการ ให้เป็นไปตามอัตราหรือหลักเกณฑ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ รวมทั้งระเบียบหรือประกาศอื่นที่เกี่ยวข้อง

ครุภัณฑ์หรือทรัพย์สินอื่นที่หัวหน้าโครงการวิจัยได้จัดซื้อโดยเงินอุดหนุนตามสัญญานี้ ต้องบันทึกข้อมูลในระบบฐานข้อมูลที่หน่วยงานหรือมหาวิทยาลัยกำหนด พร้อมติดหมายเลขครุภัณฑ์ไว้กับครุภัณฑ์ และเมื่อเสร็จสิ้นโครงการแล้ว หัวหน้าโครงการวิจัยจะต้องส่งมอบครุภัณฑ์หรือทรัพย์สินอื่นให้แก่มหาวิทยาลัยเพื่อใช้ประโยชน์ต่อไป

ข้อ 11 หัวหน้าโครงการวิจัยขอรับรองว่าบรรดาเอกสารหรือข้อความใดๆ อันปรากฏในเอกสาร   
ซึ่งหัวหน้าโครงการวิจัยได้ยื่นเพื่อขอรับทุนหรือถ้อยคำใดๆ ซึ่งหัวหน้าโครงการวิจัยได้แจ้งแก่หน่วยงานหรือมหาวิทยาลัยเพื่อขอรับทุนตามสัญญานี้ เป็นความจริงทุกประการและยินยอมให้ตรวจสอบได้

ข้อ 12 ลิขสิทธิ์ผลงานวิจัยให้เป็นไปตามประกาศของมหาวิทยาลัย

ข้อ 13 การจดทะเบียนทรัพย์สินทางปัญญาของผลงานวิจัยให้เป็นไปตามประกาศของมหาวิทยาลัย

ข้อ 14 หัวหน้าโครงการวิจัยจะรับผิดชอบโดยลำพังต่อการละเมิดต่อบทบัญญัติแห่งกฎหมายหรือสิทธิใดๆ ในทรัพย์สินทางปัญญาของบุคคลภายนอก ซึ่งหัวหน้าโครงการวิจัยนำมาใช้ปฏิบัติงานตามโครงการในสัญญานี้

สัญญานี้ได้ทำขึ้นสามฉบับมีข้อความตรงกัน คู่สัญญาทั้งสองฝ่ายได้อ่านและเข้าใจข้อความในสัญญานี้ตลอดแล้ว จึงได้ลงลายมือชื่อพร้อมทั้งประทับตรา (ถ้ามี) ไว้เป็นสำคัญต่อหน้าพยาน และให้มหาวิทยาลัยถือไว้หนึ่งฉบับ กองคลังถือไว้หนึ่งฉบับ และหัวหน้าโครงการวิจัยถือไว้หนึ่งฉบับ

|  |
| --- |
| (ลงชื่อ) มหาวิทยาลัย  (...........................................................................)  รองอธิการบดีที่กำกับดูแลสาขาวิชา / สำนัก  (ลงชื่อ) หัวหน้าโครงการวิจัย  (………………………………………………….)  (ลงชื่อ) พยาน  (…………………….………………………….)  (ลงชื่อ) พยาน  (…………………….…….…………………….) |